Pe̱k In Bärɔwdiɛn: Jiëc Yecu Li̱th Awä Mäni Läth Puɔl Luaak Yieenä
Mëë ci Yecu li̱w, kɛ cäŋ in diɔ̱ɔ̱kdiɛn cua jɛ jiɛc li̱th. Kɛ jɛn cäŋ ɛmɔ cuɛ rɔɔdɛ nyuɔ̱th ji̱ kɔaarɛ gua̱thni ti gööl nikä dhieec. Kɛ kɔɔr ni̱ni ti 40 aŋot /ken Yecu ni wä nhial, la nyuuthɛ rɔɔdɛ ja̱a̱kɛ. Kɛ cäŋ kɛl mëë te ji̱ kɔaarɛ gui̱cdɛ, cu Yecu wä nhial. Kɛ kɔɔr ni̱ni da̱ŋwäl mëë ci Yecu wä nhial, cu Kuoth yiëëdɛ in gɔaa in rɛl rɔ wuɔc wuɔ̱thni ja̱a̱kni Yecu kɛ gua̱a̱th ëë tekɛ li̱i̱pä kä Jɛ-ru-tha-lɛm.
Kɛ kɔrɛ bä, cu ji̱ tɛ̈r Kuɔth ja̱a̱k Yecu la̱th luaak yieenä, duundɛ ɣöö cu jääk nhial kɛ ka̱m raar luaak yieenä ɛmɔ. Kä cua raan kɔaar Yecu ni Thi-bɛn bök kɛ pääm ɛ ji̱ tɛ̈r Kuɔth kä cua jɛ näk ɛ kɛn. Kä banɛ jɛ jek bä ɛn ɣöö cu Yecu ram kɛl mɛk kä kɛn ji̱ tɛ̈r Kuɔth tɔ̱tɔ̱ kä cuɛ jɛ jakä jääkdɛ, kä cuɔ ciötdɛ cɔl i̱ Puɔl. Kɛ kɔɔr runi da̱ŋdiɔ̱k kɛ nuth ni mëë ca Yecu näk, cu Kuoth Pi-tɔr jäk kä dhɔɔr wutdä mi cɔali Kor-ni-läth kɛ ɣöö bɛ jɛ wä la̱t ruac Kuɔth, kä wut ɛmɔ ɛ raan rööl dɔ̱diɛn /ciɛ raan I-thɛ-rɛl.
Kɛ kɔɔr runi da̱ŋ 13, cu Puɔl lat ruac Kuɔth tok. Mëë naŋ Puɔl ruac Kuɔth raar kɛ ja̱l in rɛwdɛ cukɛ wä kɛɛl kɛnɛ Ti-mo-thi. Cu Puɔl kɛnɛ ji̱ ja̱lɛ lo̱ckiɛn tɛɛth ɛlɔ̱ŋ rɛy läätdä Kuɔth. Kɛ jɔak cua Puɔl kuëŋ luaak yieenä kä Röm. Kɛ kɔɔr runi da̱ŋrɛw cuɔ jɛ lony luaak yieenä, duundɛ ɣöö cua jɛ nyɔk kɛ loc luaak yieenä kä cuɔ jɛ näk. Tin diaal tin ci tuɔɔk kä Pe̱k in BÄRƆWDIƐN cukɛ tekɛ run ti 32.
nus_Latn nus_Latn nus_Latn nus_Latn